සිය පුතු සංජේ දත්ගේ පළමු හින්දි සිනමා ආගමනයට දවස් කිහිපයකට පෙරාතුව අග්‍න්‍යාශයේ ඇතිවූ පිළිකාවක් හේතුවෙන් 1981 වසරේදී නාර්ගීස් මරණයට පත් වූවාය. 1982 වසරේදී ඇය ස්මරණය වෙනුවෙන් නාර්ගීස් දත් අනුස්මරණ පිළිකා පදනම ආරම්භ කරන ලදී. ඇයට ගෞරවයක් වශයෙන් එරට වාර්ෂිකව පැවැත්වෙන ජාතික සිනමා සම්මාන උළෙලේ, ජාතික එකමුතුභාවය පිළිබඳ විශේෂාංග ච්ත්‍රපටිය සඳහා වූ සම්මානය, නාර්ගීස් දත් සම්මානය ලෙස නම් කිරීමට පියවර ගෙන තිබිණි.